Jaget (film fra 1993)

***Jaget*** (originaltittel: *The Fugitive*) er en amerikansk action-thriller fra 1993 regissert av Andrew Davis. Filmen handler om legen Richard Kimble som feilaktig blir dømt for drapet på sin kone, men som klarer å flykte under en fangetransport. Han forsøker desperat å finne den egentlige morderen, samtidig som han jages av en iherdig agent. Hovedrollen som Dr. Kimble spilles av Harrison Ford, mens Tommy Lee Jones spiller rollen som U.S. Marshal agent Gerard. Andre sentrale roller spilles av Sela Ward, Joe Pantoliano, Andreas Katsulas og Jeroen Krabbé. Den er basert på TV-serien ''med samme navn''. Manus var ved Jeb Stuart og David Twohy.

*Jaget* ble meget godt mottatt av anmelderne. Filmen kombinerte typiske action-thriller elementer med rik karakterskildring og velutviklet dialog. Som i mange filmer med Harrison Ford handler det om en vanlig mann som uforskyldt havner i en ekstraordinær situasjon der han får vist og utviklet seg som en helt. Den ble en av de mest besøkte kinofilmene i 1993, både i USA og på verdensbasis.  

Tommy Lee Jones vant en Golden Globe og en Oscar i klassen beste mannlige birolle. I 2001 kåret Det amerikanske filminstituttet (AFI) filmen til tidenes 33. beste spenningsfilm fra USA.

Den hadde norsk kinopremiere den 29. oktober 1993.

I 1998 kom en spin-off kalt *[[U.S. Marshals]]*, hvor Tommy Lee Jones gjentok rollen som Gerard.

## Handling
Dr. Richard Kimble er en fremtredende kirurg i Chicago hvis liv snus på hodet når han kommer hjem og oppdager sin kone Helen dødelig skadd av en mann med en arm-protese. Kimble slåss mot gjerningspersonen som stikker av. Politiet finner ingen bevis for hans påstander om at det var et innbrudd. Helens innbringende livsforsikring og en misforstått nødsamtale fører til i at Kimble urettmessige blir arrestert og dømt døden for drapet.

Under en fangetransport kjører bussen av veien og havner på en toglinje. Kimble klarer å flykte. Ett par timer senere kommer en agent fra U.S. Marshals Service, Samuel Gerard og hans kollegaer og begynner jakten etter ham. Gerard er ved nippet til å pågripe ham, men faller og mister våpenet. Kimble tar våpenet og retter det mot Gerard, og bedyrer sin egen uskyld - før han stikker av uten å skyte.

Etter en tid på rømmen vender Kimble tilbake til Chicago for å oppspore den virkelige morderen. Han får litt økonomisk bistand fra sin gamle venn og kollega Dr. Charles Nichols. Under dekke av å være vaktmester forsøker han å infiltrere protese-avdelingen på sykehus for å skaffe en liste over alle som har fått armprotese. Der konfronteres han av en lege som misstenker at han ikke er den han utgir seg for å være. Gerard skjønner at Kimble er vendt tilbake til Chicago og at han er der for å oppspore den påståtte en-armede morderen. Underveis i jakten finner Gerard ting som gjør at han begynner å få seriøse tvil om Kimbles skyld. Samtidig finner Kimble avgjørende informasjon og skjønner hvem som stod bak drapet.

## Om filmen
### Popularitet
*Jaget* ble den nest mest innbringende kinofilmen i USA i 1993 (etter ''Jurassic Park''). Den innbrakte $184 millioner i USA og $369 millioner på verdensbasis (omlag 820 millioner dollar i 2025, eller ca 8,5 milliarder kroner).

Den ble den fjerde mest sette filmen i Norge i 1993 (med  besøkende).

### Anmelderne
Filmen ble meget godt mottatt av anmelderne. Blant annet så gav den amerikanske anmelderen Roger Ebert den 4 av 4 stjerner.

VG, Dagbladet og Aftenposten gav den terningkast fem.

### Utmerkelser
Tommy Lee Jones mottok en Oscar og en Golden Globe i klassen beste mannlige birolle. Filmen ble tildelt en BAFTA i klassen beste lyd. 

Den ble nominert i syv Oscar-kategorier, inkludert beste film, fotografering, musikk (James Newton Howard) og lydeffekter.

### Innspilling
Innspillingen foregikk vinteren og våren 1993. Filmens utendørsscener ble filmet ulike steder i Nord-Carolina og 16 steder i Chicago.

Produksjonskostnadene var på $44 millioner (omlag 97 millioner dollar i 2025, eller ca 1 milliard kroner).

## Medvirkende

* Harrison Ford som Dr. Richard Kimble
* Tommy Lee Jones som Deputy U.S. Marshal Samuel Gerard
* Sela Ward som Helen Kimble
* Joe Pantoliano som Deputy U.S. Marshal Cosmo Renfro
* Andreas Katsulas som Fredrick Sykes, den en-armede mann
* Jeroen Krabbé som Dr. Charles Nichols			
* Daniel Roebuck som Deputy U.S. Marshal Robert Biggs
* Tom Wood som Deputy U.S. Marshal Noah Newman
* L. Scott Caldwell som Deputy U.S. Marshal Erin Poole
* Julianne Moore som Dr. Anne Eastman
* Ron Dean som Detective Kelly
* Joseph Kosala som Detective Rosetti
* Jane Lynch som Dr. Kathy Wahlund
* Neil Flynn som transit cop
* David Darlow som Dr. Alec Lentz

## Referanser


## Eksterne lenker
*